Rossiyada tovlamachilar to‘lovni amalga oshirishning kontaktsiz texnologiyasi bilan jihozlangan bank plastik kartochkalaridagi pullarni o‘g‘irlashning yangi usulini o‘ylab topishdi. Jinoyatchilar plastik kartochkadagi axborotni masofadan turib o‘qiy oladigan qo‘lbola portativ terminal-riderlar yasashni o‘rganib oldilar. Bunday qurilmalarga kartochkani skaner qiluvchi RFID chipi o‘rnatiladi. Axborot o‘g‘irlangandan keyin u klon kartochkalarga o‘tkaziladi va pul yechib olish uchun ishlatiladi, deb yozmoqda “Izvestiya” gazetasi. Bu usuldan maxsus kartmonlar yoki signalni bloklovchi maxsus kartalardan foydalanish orqali himoyalanish mumkin.